বারাণসী থেকে ৪টি নয়া বন্দে ভারতের উদ্বোধন প্রধানমন্ত্রীর

ওয়েব ডেস্ক: শনিবার প্রধানমন্ত্রী নরেন্দ্র মোদি (Narendra Modi) বারাণসী থেকে চারটি নতুন বন্দে ভারত এক্সপ্রেস ট্রেনের (Four New Vande Bharat Trains) উদ্বোধন করেছেন। দেশের বিভিন্ন তীর্থস্থানকে সংযুক্ত করবে এই নতুন রুটের বন্দে ভারত। ফিরোজপুর–দিল্লি, বারাণসী–খজুরাহো, লখনৌ–সহারনপুর, বেঙ্গালুরু–এরনাকুলাম রুটে চারটি বন্দে ভারতের উদ্বোধন করেন মোদি। উদ্বোধনী ভাসনে মোদি বলেন, এই নতুন ট্রেনগুলির সংযুক্তির ফলে দেশের বিভিন্ন অঞ্চলের মধ্যে যোগাযোগ আরও উন্নত হবে এবং যাত্রীদের ভ্রমণের সময়ও কমবে।

বন্দে ভারত ট্রেনগুলি তাদের উচ্চগতি, আধুনিক পরিষেবা এবং যাত্রীদের আরামদায়ক ভ্রমণের অভিজ্ঞতার জন্য ইতিমধ্যেই দেশজুড়ে জনপ্রিয়তা লাভ করেছে। এই অনুষ্ঠানে উপস্থিত সমাবেশে ভাষণ দেওয়ার সময়, প্রধানমন্ত্রী বলেন, আজকের দিনটিও একটি শুভ উপলক্ষ এবং এই উন্নয়নের উৎসবের জন্য সকলকে তাঁর শুভেচ্ছা জানান। যে সমস্ত দেশ উল্লেখযোগ্য অগ্রগতি এবং উন্নয়ন অর্জন করেছে, সেখানে পরিকাঠামোর উন্নতি একটি গুরুত্বপূর্ণ ভূমিকা পালন করেছে। তিনি বলেন, ভারতও এই পথে দ্রুত এগিয়ে চলেছে। দেশের নাগরিকদের উদ্দেশ্যে বলেন, “বন্দে ভারত এবং নামো ভারত ট্রেনগুলি ভারতের রেল ব্যবস্থার নতুন প্রজন্মের পরিচায়ক। এগুলো কেবল দ্রুতগামীই নয়, বরং আধুনিক প্রযুক্তি এবং আরামের এক চমৎকার সংমিশ্রণও বটে।”

আরও পড়ুন:মহারাষ্ট্রে মহাজোটে মহাসঙ্কট, পাওয়ার vs ফড়ণবীশ, টিকবে তো সরকার?

দেখুন ভিডিও